# Rajadell

Rajadell és un municipi de la comarca del Bages.
| Entitat de població | Habitants (2023) |
| Rajadell | 278 |
| Can Servitge | 124 |
| l'Estació | 77 |
| Monistrolet | 48 |
| les Casetes | 44 |
(Font: Idescat)
Rajadell està situat a la vall mitjana de la riera de Rajadell, afluent per la dreta del riu Cardener. Bona part del terme és ple de bosc (pins, alzines, roures) o cobert de matoll i ja s'ha recuperat del gran incendi de l'any 1980.
Hi havia hagut una fàbrica de galetes i una de teixits. Darrerament ha esdevingut pràcticament un poble d'estiueig i de segona residència.
El poble ha crescut al voltant de les restes de l'antic castell de Rajadell i de l'antiga església parroquial de Sant Iscle, dalt d'un turó a la vora dreta de la riera. Modernament, la població s'ha desplaçat vora l'estació del ferrocarril de Barcelona a Lleida, al barri de les Casetes.
També comprèn bona part de la vella demarcació de Vallformosa i la sufragània de Sant Amanç.

## Geografia

* Llista de topònims de Rajadell (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Història

Es coneixen dues balmes sepulcrals com a restes arqueològiques corresponents al període prehistòric: la balma dels Moros (a prop de cal Vilaseca i cal Comallonga) i la balma de mas Bosch (al costat del camí vell de Manresa a Rajadell). Aquest tipus d'enterrament és el que es practicava durant el període que va del neolític a l'edat del bronze.
El conjunt arqueològic de Sant Amanç de Viladés està integrat per unes restes d'època ibèrica, una vil·la d'època romana, i un assentament altmedieval. Tot el jaciment és situat al vessant sud d'un serrat, travessat per la carretera C-25 en el tram que va de Rajadell a Calaf i que malauradament divideix el conjunt en dues parts: nord i sud.
D'altres indrets on s'han trobat restes romanes serien a l'església de Santa Maria de Monistrol (al nucli de Monistrolet de Rajadell) i al jaciment de can Balard, amb l'aparició d'un pondus, del qual no hi ha prou dades.
L'indret és conegut des del 1025 i el castell des del 1063. Rajadell pertanyia des del segle xii al xvi a la família Rajadell; passà als Cruïlles i per successió als Aimeric i Pignatelli, marquesos de Sant Vicenç i d'Argençola. Des del segle xiv tenia un monestir de canongesses i augustinianes, fundat primer a Sant Miquel de Maçana del mateix terme i traslladat al mateix segle a Santa Llúcia de Rajadell. El terme inclou, encara, l'església de Valldòria i l'antiga quadra de la Cirera.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 8 | 10 | 14 | 167 | 283 | 857 | 640 | 711 | 455 | 497 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 771 | 803 | 692 | 653 | 618 | 534 | 253 | 272 | 295 | 295 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 336 | 345 | 456 | 426 | 455 | 467 | 492 | 514 | 543 | 528 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 533 | 539 | 534 | 545 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Administració i política

Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Avelino Calarena Calmet | CIU | 19/04/1979 | -- |
| 1983–1987 | Josep Maria Puig Miralles | CIU | 28/05/1983 | -- |
| 1987–1991 | Josep Maria Xaver Tomasa / Isidre Santamaria Junyent | CIU | 30/06/1987 | -- |
| 1991–1995 | Juan Costa Plans | CIU | 15/06/1991 | -- |
| 1995–1999 | Juan Costa Plans | CIU | 17/06/1995 | -- |
| 1999–2003 | Juan Costa Plans | CIU | 03/07/1999 | -- |
| 2003–2007 | Juan Costa Plans | CIU | 14/06/2003 | -- |
| 2007–2011 | Juan Costa Plans | CIU | 16/06/2007 | -- |
| 2011–2015 | Juan Costa Plans | CIU | 11/06/2011 | -- |
| 2015–2019 | Juan Costa Plans | CIU | 13/06/2015 | -- |
| 2019-2023 | Joan Carles Lluch De La Torre | Junts | 15/06/2019 | -- |
| Des de 2023 | Joan Carles Lluch De La Torre | Junts per Rajadell-Ara Pacte Local | 17/06/2023 | -- |

## Llocs d'interès

* Lledoner de l'Estació
* Pinacoteca Museu de Rajadell

## Rajadellencs il·lustres

* Joan Claret i Solé fou un professor d'universitat de la Universitat de Tolosa

## Referències

* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 98. ISBN 84-393-5437-1.
* ↑ «Décés de Joan Claret, Président du Casal Catala de Toulouse» (en francès). La Dépéche, 14-09-2001.

## Enllaços externs

* Pàgina web de l'Ajuntament